Aplicacions+TIC+cognitivisme

Aplicacions TIC

Principalment, trobem un reflex de la teoria cognitivista aplicada a les TIC en els programes tutorials, programes que, en major o menor mesura, dirigeixen i tutoritzen el treball dels alumnes. A partir d'unes informacions i després de realitzar determinades activitats prèviament planificades, els estudiants posen en joc les seves capacitats i habilitats. Amb aquests programes comparem les respostes dels alumnes amb els patrons que es consideren correctes, facilitant la realització de pràctiques més o menys rutinàries i la seva posterior avaluació. Tot i haver-hi programes lineals (presenten a l'alumne sempre la mateixa seqüència d'informació o de forma aleatòria), ramificats (segueixen diferents recorreguts pedagògics marcats per la correcció o incorrecció de les respostes de l'alumne) i entorns tutorials, essent aquests últims els que més assimilen la metodologia cognitivista.

Els entorns tutorials proporcionen als alumnes eines de recerca i de processament d'informació que poden utilitzar de forma lliure per elaborar la seva pròpia resposta. Els casos més coneguts són els entorns de resolució de problemes, en els quals els estudiants coneixen parcialment les informacions necessàries per la seva resolució i han de cercar la resta, aplicar lleis i operacions per arribar a la solució final. Sovint el programa no només comprova el resultat final, sinó que també en comprova el camí seguit fins arribar-hi. Un bon exemple seria el Microlab d'electrònica.

Els programes poden ser tutorials directius (que fan preguntes als estudiants i controlen en tot moment la seva activitat) o no directius (deixant certa llibertat d'acció al l'estudiant).